2022 5 5
LT
Europos Sąjungos oficialusis leidinys
C 184/25 2021 m. spalio 20 d., trečiadienis
91. mano, kad tolesnis augalinių baltymų gamybos ir alternatyvių baltymų šaltinių, tokių kaip vabzdžiai ar dumbliai, plėtojimas ir darnios inovacijos ES yra būdas veiksmingai įveikti daugelį aplinkos ir klimato srities iššūkių, su kuriais susiduria ES žemės ūkis, taip pat būdas užkirsti kelią miškų naikinimui, biologinės įvairovės nykimui ir ekosistemų būklės blogėjimui ES nepriklausančiose šalyse ir mažinti dabartinę Europos priklausomybę nuo augalinių baltymų tiekimo; ragina Komisiją remtis savo ataskaita dėl augalinių baltymų gamybos plėtros Europos Sąjungoje (COM(2018)0757) ir pateikti ES perėjimo prie baltymų strategiją, apimančią paklausą ir pasiūlą, kad būtų remiama ir skatinama darni baltymingų augalų gamyba, įskaitant vietos pašarų tiekimą ir maisto gamybą, didinant ES savarankiškumą ir mažinant pasaulinį poveikį aplinkai ir klimatui; pabrėžia, kad svarbu mažinti priklausomybę nuo baltyminių augalų importo iš užsienio;
92. dar kartą ragina vykdyti platesnio masto teisės aktų ES bendrą rizikos vertinimą, siekiant išvengti pavojingų maisto produktuose esančių medžiagų poveikio vartotojams;
93. primena, kad maistinės sudėties kategorijos, kurias smarkiai vėluojama nustatyti, tebėra svarbios ir būtinos, kad būtų įgyvendinti Reglamento (EB) Nr.
1924/2006 dėl teiginių apie maistingumą ir sveikatingumą (72) tikslai; palankiai vertina tai, kad paskelbtas pasiūlymas dėl teisėkūros procedūra priimamo akto, siekiant nustatyti maistinės sudėties kategorijas; pažymi, kad ant daugelio maisto produktų, įskaitant vaikams skirtus produktus, ir toliau pateikiami teiginiai apie maistingumą ir sveikatingumą, neatsižvelgiant į tai, kad juose yra didelis kiekis susirūpinimą keliančių maisto medžiagų; pabrėžia, kad reikia parengti patikimas maistinės sudėties kategorijas, pagal kurias būtų ribojami arba draudžiami teiginiai apie daug riebalų, cukraus ir (arba) druskos turinčių maisto produktų maistingumą ir sveikatingumą; ragina ypatingą dėmesį skirti vaikams skirtam maistui ir kitiems specialios paskirties maisto produktams;
94. pripažįsta, kad tarptautinės visuomenės sveikatos organizacijos, kaip antai Pasaulio sveikatos organizacija, nustatė, kad pakuotės priekinėje pusėje pateikiamas maistingumo ženklinimas yra svarbi priemonė, padedanti vartotojams priimti labiau informacija pagrįstus sprendimus ir rinktis labiau subalansuotus ir sveikesnius maisto produktus; pabrėžia, kad maistingumo ženklinimo pakuotės priekinėje pusėje sistema, kuri dera su mitybos gairėmis ir jas papildo, turėtų padėti vartotojams rinktis sveikesnius maisto produktus, nes jiems bus suteikiama suprantamos informacijos apie jų vartojamą maistą; ragina Komisiją užtikrinti, kad būtų parengta privaloma ir suderinta ES maisto produktų pakuotės priekinės dalies etiketė, pagrįsta patikimais ir nepriklausomais moksliniais įrodymais ir įrodymais, kad vartotojas ją supranta, suteikiant atvirą prieigą visiems rinkos dalyviams, įskaitant mažuosius ir vidutinius veiklos vykdytojus, ir atsižvelgiant į papildomą naštą maisto tvarkymo subjektams ir sąjungoms; be to, pabrėžia, kad siekiant palengvinti produktų palyginimą į etiketę turėtų būti įtrauktas aiškinamasis elementas, kad būtų teikiama skaidri, palyginama ir suderinta informacija apie produktą, ir turėtų būti naudojami vienodi kiekių matavimo vienetai; ragina Komisiją tinkamai atsižvelgti į vienos sudedamosios dalies produktų ir produktų, kuriems taikomos Europos kokybės sistemos (SKVN, SGN, GN ir kt.), ypatumus, ypač į jų sudėties nekintamumą, ir pabrėžia, kad bet kokie svarstymai dėl galimų išimčių turėtų būti grindžiami mokslo argumentais; ragina nustatyti skaitmeninę papildomos savanoriškos informacijos apie žemės ūkio maisto produktus teikimo sistemą („Eu4healthyfood“) ir rekomenduoja, kad tokia informacija būtų teikiama skaitmeniniu būdu naudojantis brūkšniniu kodu ir vartotojai galėtų lengvai ją gauti;
95. pažymi, kad sveikų produktų, taip pat maisto produktų, sudėtyje gali būti natūralių ir sintetinių sudedamųjų medžiagų, kurios skirtingai veikia aplinką ir vartotojų sveikatą.
ragina įvesti privalomo sveikų produktų ženklinimo sistemas, pagal kurias būtų nurodyta, kad sudedamoji dalis yra sintetinės kilmės, kai ji gaunama cheminės sintezės būdu, o ypač tuo atveju, kai esama natūralių atitikmenų;
96.
ragina Komisiją įvertinti vartotojų elgesio pokyčius, pvz., maisto produktų pirkimą internetu;
97. palankiai vertina Komisijos iniciatyvą, kuria siekiama gerinti kilmės ženklinimą, ir svarstymus taikyti ją didesnei produktų įvairovei; pakartoja savo raginimą įvesti privalomą kilmės ženklinimą; pabrėžia, kad sistema turėtų būti išsami ir suderinta ir apimti visus maisto produktus, ji turėtų apimti maitinimo įstaigas, restoranus ir mažmeninę prekybą, jos informacija turėtų būti visapusiškai patikrinama bei atsekama ir sistema turėtų netrukdyti tinkamam vidaus rinkos veikimui; pabrėžia, kad reikia persvarstyti reglamentą dėl informacijos apie maistą (73), daugiausia dėmesio skiriant pienui ir mėsai kaip sudedamosioms dalims; ragina Komisiją pataisyti dabartinę praktiką, pagal kurią produktai, kurių pagrindinės sudedamosios dalys nėra vietinės ar regioninės kilmės, gali būti reklamuojami kaip tokie, o šių nevietinių pagrindinių
(72) (73)
OL L 404, 2006 12 30, p. 9.
2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams (OL L 304, 2011 11 22, p. 18).